লুইজ ফেলিপে স্কলারি
লুইজ ফিলিপি স্কলারি, কমআইএইচ (ব্রাজিলীয় পর্তুগিজ: [luˈis fɪˈɫipɪ sko̞ˈlaɾi], ইউরোপীয় পর্তুগিজ: [ˈɫwiʃ fɨˈɫip(ɨ) ʃkuˈɫaɾi]), ইংরেজি: Luiz Felipe Scolari) (জন্ম: ৯ নভেম্বর, ১৯৪৮) ২০০২ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। পরবর্তীতে ১২ জুলাই, ২০০৩ থেকে ৩০ জুন, ২০০৮ সাল পর্যন্ত তিনি পর্তুগাল জাতীয় ফুটবল দলের কোচের দায়িত্বে ছিলেন। তিনি পুনরায় ২০১২ সাল থেকে সাবেক কোচ মানো মেনেজেসের পরিবর্তে ব্রাজিল দলের ম্যানেজারের দায়িত্ব পালন করছেন। ব্রাজিলে তাকে ফেলিপাও এবং আন্তর্জাতিক পর্যায়ে বিগ ফিল নামে ডাকা হয়।